ดั่ง วัน เลิม

ดั่ง วัน เลิม (; ; เกิด 13 สิงหาคม ค.ศ. 1993) เป็นนักฟุตบอลอาชีพชาวเวียดนามเชื้อสายรัสเซียเล่นในตำแหน่งผู้รักษาประตูให้กับนิญบิ่ญ ในวี.ลีก ดิวิชัน 1 และทีมชาติเวียดนาม 

เขาเป็นส่วนหนึ่งของทีมชาติเวียดนาม ในชุดแชมป์เอเอฟเอฟ ซูซูกิคัพ 2018 โดย ดั่ง วัน เลิม เป็นผู้เล่นชาวเวียดนามคนแรกที่ได้ย้ายไปอยู่กับทีมในเจลีก ดิวิชัน 1

 สโมสร 
ดั่ง วัน ลัม เกิดเมื่อวันที่ 13 สิงหาคม พ.ศ. 2536 ที่มอสโก ประเทศรัสเซีย ในครอบครัวที่มีพ่อเป็นเวียดนามชื่อ ดั่ง วัน เซิน และแม่เป็นรัสเซียชื่อ ออลกา จูโควา โดยวัน เลิมเริ่มต้นอาชีพกับสโมสรฮหว่างอัญซาลาย แต่หลังจากเริ่มต้นได้ไม่นานเขาถูกยืมไปเล่นกับทีมสาขาในลาวได้แก่ฮหว่างอัญอัตตะปือ และเส้นทางของเขาก็สะดุดลง วัน เลิมเดินทางกลับบ้านเกิดของเขาร่วมทีมในดิวิชั่นล่าง ๆ ของฟุตบอลรัสเซีย และใน พ.ศ. 2558 เขากลับมาร่วมกับสโมสรไฮฟองในเวียดนาม หลังจากล้มเหลวในฤดูกาลแรก เขากลายเป็นตัวหลักในฤดูกาล 2559 และสร้างความฮือฮาด้วยการถูกเรียกตัวติดทีมชาติในเวลาอันรวดเร็วโดยโค้ช ฟุตบอลทีมชาติเวียดนาม ในเวลานั้น โทชิยะ มิอูระ

หลังจากลงเล่นให้กับสโมสรไฮฟองนานถึง 3 ปีพร้อมกับสถิติการลงเล่นทั้งสิ้น 59 นัด วัน เลิม ตัดสินใจย้ายมาเฝ้าเสาให้กับสโมสรยักษ์ใหญ่ของศึกไทยลีกอย่างสโมสร เอสซีจี เมืองทอง ยูไนเต็ด ในฤดูกาล 2562

 ทีมชาติ 
ในวันที่ 20 สิงหาคม พ.ศ. 2562 ดั่ง วัน เลิม มีชื่อติดทีมชาติเวียดนามในการแข่งขันฟุตบอลโลกรอบคัดเลือก นัดที่เวียดนามจะบุกไปเยือนไทย

 เกียรติประวัติ 
ทีมชาติเวียดนาม
 ฟุตบอลชิงแชมป์แห่งชาติอาเซียน (1) : 2561

 อ้างอิง 

 แหล่งข้อมูลอื่น 
 ข้อมูลของดั่ง วัน เลิมที่ soccerway.com

หมวดหมู่:ผู้รักษาประตูฟุตบอล
หมวดหมู่:ชาวเวียดนามเชื้อสายรัสเซีย
หมวดหมู่:นักฟุตบอลชาวเวียดนาม
หมวดหมู่:นักฟุตบอลทีมชาติเวียดนาม
หมวดหมู่:ผู้เล่นในไทยลีก
หมวดหมู่:ผู้เล่นในเจ1 ลีก
หมวดหมู่:ผู้เล่นในเอเชียนคัพ 2019
หมวดหมู่:ผู้เล่นสโมสรฟุตบอลฮหว่างอัญซาลาย
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นเซเรซโซ โอซากะ
หมวดหมู่:นักฟุตบอลชายชาวต่างชาติที่ค้าแข้งในประเทศไทย